stanford-oval/wikipedia huggingface dataset:
עץ kd

במדעי המחשב, עץ kd הוא עץ חיפוש שמיועד לאחסון יעיל של נקודות במרחב k ממדי (ומכאן שמו). עצי kd הם מקרה פרטי של עצי BSP.
עצי kd מבוססים על רעיון שנדגים במקרה ה-2 ממדי הקל יותר להבנה. בשורש העץ מחולקת קבוצות הנקודות שמאוכסנות בו לשתיים על פי קוארדינטת ה-x שלהן, כאילו העברנו ישר אנכי במישור וחילקנו את הנקודות על פי מיקומן ביחס לישר - אם הן משמאל או מימין לו. נקודות שמימין יאוחסנו בתת-העץ הימני, ונקודות שמשמאל - בתת-העץ השמאלי.
לאחר מכן, בשורש כל אחד מתת העצים, מחולקות הנקודות ששייכות לאותו תת-עץ על ידי העברת ישר אופקי. בתתי העץ הבאים החלוקה היא שוב על ידי ישר אנכי וכן הלאה. בצורה זו הנקודות ממויינות לסירוגין על פי קואורדינטות x ו-y שלהן.
בעץ kd כללי הרעיון דומה. החלוקה מתבצעת על ידי מישור k-1 ממדי, כשבכל אחד מתתי העצים החלוקה היא לפי קוארדינטה שונה, ואחרי שעוברים על כל הקוארדינטות מתחילים את החלוקה מההתחלה.
שם העץ מבוסס על כך שבתחילת השימוש בעצים מסוג זה הם נקראו על פי מספר הממדים שלהם. למשל, עץ kd בשני ממדים נקרא "2d tree" ועץ כללי על k ממדים נקרא "kd tree". כיום משתמשים בשם "kd tree" עבור כל עץ מסוג זה ללא קשר למספר הממדים שלו, וכך עץ kd 2 ממדי נקרא "2d kd tree".
שימוש נפוץ של עצי kd הוא בחיפוש תחום אורתוגונלי: אם נתון לנו מרחב k ממדי ואנחנו רוצים למצוא את כל הנקודות שנמצאות בתוך תחום מסוים שהוא קופסה k ממדית (ב-2 ממדים ריבוע הוא קופסה כזו), עצי kd מאפשרים לעשות זאת במהירות יחסית ותוך שימוש בסיבוכיות מקום נמוכה.
כדי לבנות עץ kd עם  \ n נקודות יש צורך בזמן של  \ O(n\log n) ומקום של  \ O(n). לאחר שנבנה, ניתן למצוא בו נקודות בחיפוש טווח אורתוגונלי בסיבוכיות  \ O(n^{1-1/k}+r) כאשר  \ k הוא ממד המרחב שבו נמצאות הנקודות ו- \ r הוא מספר הנקודות בפלט.
| מבני נתונים |
| --- | --- | --- |
| מבנים מופשטים | רשימה • מחסנית • קבוצה • מולטי קבוצה • תור • דו-תור • תור עדיפויות • מילון • מחרוזת • איחוד קבוצות זרות |  |
| מימושים ליניאריים | מערך • מערך משונן • טבלת גיבוב • רשימה מקושרת • רשימת דילוגים • חוצץ |  |
| גרפים ועצים | ערימה  (בינארית • בינומית • פיבונאצ'י) • עץ חיפוש  (עץ אדום שחור • עץ 2-3 • עץ 2-3-4) • עץ סיפות • עץ B • עץ +B • עץ AVL • עץ Splay • עץ BSP • עץ kd • עץ R‏ • Trie • X-fast trie • טריי y מהיר• עץ WAVL |  |
| הסתברותיים | מסנן בלום |  |
פונקציה קבועה

פונקציה קבועה מקבלת את אותו ערך בכל איבר של תחום הגדרתה
דוגמאות לייצוגים גרפים של פונקציות קבועות
פונקציה קבועה היא פונקציה שמחזירה את אותו ערך לכל איבר של תחום הגדרתה. כלומר לכל x ו-y בתחום מתקיים  f(x)=f(y).
דוגמה: הפונקציה  \ f(x)\equiv 1, שלכל ערך מחזירה 1, היא פונקציה קבועה. לעומת זאת, הפונקציה  \ f(x)=x מאוסף המספרים הממשיים לעצמו איננה קבועה משום שלמשל  \ f(0)\neq f(1).
הפונקציה הריקה, כלומר הפונקציה שהתחום שלה הוא הקבוצה הריקה, היא פונקציה קבועה באופן ריק, משום שאין x, y המקיימים  \ f(x)\neq f(y). יש שמגדירים פונקציה קבועה ככזו שהתחום שלה אינו ריק.
תכונות

כאשר f : A → B היא פונקציה קבועה, אזי לכל שתי פונקציות g, h : C → A, מתקיים, ביחס לפעולת ההרכבה (שתסומן  o  ‏): f  o  g = f  o  h.
עבור פונקציות ממשיות המוגדרות בקטע פתוח, פונקציה היא קבועה אם ורק אם היא גזירה ונגזרתה שווה ל-0 בכל נקודה. וכך גם עבור פונקציות המוגדרות על קטע סגור, כאשר מתייחסים בקצות הקטע לנגזרות החד צדדיות מימין ומשמאל בהתאמה.
הדרישה שהקבוצה תהיה קטע הכרחית: הנגזרת של הפונקציה  [x] (הערך השלם) מתאפסת בקבוצה  (0,1)\cup (1,2) אבל הפונקציה אינה קבועה בקבוצה.
לא מספיק לדרוש שהתאפסות הנגזרת תהיה כמעט בכל מקום כפי שמדגימות פונקציות סינגולריות.
באופן כללי יותר, פונקציה בכמה משתנים מקבוצה פתוחה וקשירה במרחב האוקלידי ה-n ממדי,  \ \mathbb {R} ^{n}, לממשיים היא קבועה אם ורק אם הגרדיאנט שלה מתאפס בכל התחום.
הגרף של פונקציה קבועה מהממשיים לממשיים הוא ישר המקביל לציר ה- x.
בכל מרחב טופולוגי הפונקציות הקבועות הן פונקציות רציפות.
בחוג  L של פונקציות מעל חוג  R הכולל את הפונקציות הקבועות, ניתן לשכן את החוג  R כאוסף הפונקציות הקבועות ב- L (לכל  r\in R מותאמת הפונקציה הקבועה  f(x)\equiv r). באותה צורה ניתן לשכן חוג בחוג הפולינומים מעליו.
פונקציה קבועה מקומית

במרחב טופולוגי כללי, פונקציה נקראת קבועה באופן מקומי אם לכל נקודה קיימת סביבה שבה הפונקציה קבועה. פונקציות כאלו הן תמיד רציפות. אם המרחב קשיר אז פונקציה קבועה באופן מקומי היא קבועה. עובדה זו פשוטה להוכחה ישירות מן ההגדרה. נניח  X מרחב קשיר. נבחר  a\in X. מהקביעות באופן מקומי נובע ש- \{x\in X:f(x)=f(a)\} ו- \{x\in X:f(x)\neq f(a)\} הן קבוצות פתוחות וזרות שאיחודן הוא  X. הקבוצה הראשונה אינה ריקה (a איבר שלה) ולכן מהקשירות נובע שהקבוצה השנייה ריקה. כלומר  f(x)=f(a) לכל  x\in X.
במרחבים לא קשירים יש פונקציות קבועות מקומית שאינן קבועות. למשל הפונקציה  f(x)=\left\{{\begin{matrix}1&{\mbox{if }}x^{2}<2\\0&{\mbox{if }}x^{2}>2\end{matrix}}\right. קבועה באופן מקומי במרחב המספרים הרציונליים  \mathbb {Q} .
עלי קאסם עבד אל קאדר

עלי קאסם עבד אל קאדר (1910 – 16 בנובמבר 1948) היה מנהל אדמות ואדי פאליק (נחל פולג), צבר כח והשפעה גדולה הן בקרב הבדואים בישראל, להם סיפק עבודה, והן בקרב היהודים, באמצעות תיווך מכירת קרקעות ערביות לקרן קיימת לישראל. בשנות ה-40 שימש מודיע לש"י. לאחר מותו, בזמן מלחמת העצמאות, התיישבו על אדמתו אנשי קיבוץ יד מרדכי ואחריהם הגרעין הלטינו-אמריקאי הראשון של קיבוץ געש, עד פינוי המחנה בשנת 1952.
נרצח על ידי כוחות הש"י לאחר שנחשד בבגידה, איסר בארי שהורה לבצע זאת הורשע בחריגה מסמכות.
פרשיות שנקשרו בשמו > פרשת רצח סליה זוהר ויוחנן שטאל

ביולי 1931 יצא זוג צעיר, יוחנן וסליה, לטיול רגלי בן יומיים שלושה מגימנסיה הרצליה בת"א לכיוון הרצליה ג' שם חנתה פלוגה של הקיבוץ המאוחד. בדרך, הזוג נרצח על ידי בדואים לא רחוק מהרצליה. הגבר יוחנן שטאל נדקר ונקבר בעודו בחיים, האשה סליה זוהר, נאנסה ונרצחה באכזריות. גופותיהם הוטמנו בחול וכל המאמצים למציאתן העלה חרס. העיתונות העברית געשה ורתחה. דעת הקהל היהודית תבעה חקירה מקפת והאשימה את המשטרה הבריטית באוזלת יד ובחוסר יכולת.
אברהם דרויאן ("אבו יצחק" בפי הערבים), שומר צעיר וידוע מכפר-סבא, יד ימינו של אברהם שפירא (זקן השומרים) - שארגן רשת מודיעים ערבים באזור כפר-סבא-טול-כרם, התקשר עם ידידו הטוב עלי קאסם אשר סבל באותם הימים מבעיות כלכליות וירד מנכסיו. עלי קאסם היה מאוהב בבתו של ראש עיריית טולכרם אך האב סירב להתיר את הנישואים בשל מצבו הכספי הרעוע של קאסם. דרויאן עשה מעשה. הוא ערך מסיבה בביתו והפגיש את קאסם עם אהובתו. לקאסם המאוהב הבטיח כי בתמורה למידע על רוצחי הזוג יקבל 300 לא"י וכך יוכל לרכוש מכונית ולהרשים את אביה של הנערה. ואכן, לאחר עבודת שטח הצליח להביא את הפגיון ששימש ככלי רצח ואת שמות הרוצחים שעמדו למשפט. במשא ומתן קצר הסתפק קאסם ב-200 לא"י תמורת שירותו זה. למשפט הופיע קאסם כעד. זקנו ושפמו מגולחים, לבושו מכובד עד מאוד, נימוסיו טובים והוא דובר ברהיטות.
פרשיות שנקשרו בשמו > 1934–1936

באוגוסט 1934 הותקף קאסם בידי בדואים באזור הואדי. הוא מיהר למשטרת הרצליה להתלונן, הרקע לטענתו היה הסיוע להסגרת נאשמי רצח הזוג סליה ויוחנן, ידוע היה כי עלי קאסם עשה הסכמים עם הפרדסנים היהודים בסביבה (משק ברמן-חבקין, פרדס אפלבוים, גן שלמה, משק יכין ומשק האחים ליטוינסקי) כי תמורת דמי חסות, הוא יעסיק שומרים להגן על פרדסיהם מבוזזים בדואים. שוטרי הרצליה מיהרו למקום ומצאו את אחד התוקפים מתבוסס בדמו. כדי להגן עליו, הורחק עלי קאסם זמנית מהמקום בחזרה לטייבה.
שנה אחר כך, בסקירה עיתונאית של ואדי פאליק נאמר כי עלי קאסם הוא השליט הכל יכול של ואדי פאליק, וגם אחיו נראו תדיר באזור. בסביבה לא היו בנמצא יישובים ערביים למעט שבטי בדואים נודדים. המשקים היהודים היו חשופים לוונדליזם, כך למשל בשנת 1936 נעקרו 500 עצי הדר בגן שלמה (שנרכש שנתיים קודם מידי קאסם), עקבות כלבי הגישוש הובילו לביתו של עלי קאסם עצמו.
פרשיות שנקשרו בשמו > רצח מישל מיטרי

בשנת 1937 נעצר עלי קאסם לאחר שנחשד כשותף ברצח מישל מיטרי, ראש אגודת הפועלים הערבית הפלסטינית של יפו. הסיבה לרצח מיטרי הייתה השתדלות שעשה עלי קאסם אצל פועליו הערביים להצטרפות למפלגה הקומוניסטית. מיטרי התנגד לכך נחרצות. במיטת חוליו בבית החולים נערך מסדר זיהוי ומיטרי הצביע על עלי קאסם כאשם. למשפט הגיע קאסם "לבוש אירופית וגלוי ראש".
שירותו כמודיע בש"י

הקשרים הטובים עם היהודים הביאו לגיוסו של קאסם כמודיע בש"י, שירות המודיעין של ארגון "ההגנה" שעל בסיסו קמו שירותי הביטחון והמודיעין של מדינת ישראל. מפעיליו היו יוסף ויץ מהקק"ל, גד מכנס הנתנייתי, ואנשי ש"י בנימין גיבלי (שהיה קצין ש"י בשרון בשנות ה-40), דוד קרון ומשה הוכמן. עלי קאסם קיבל מהוכמן, מפעילו הישיר, סכומי עתק תמורת שירותיו. הקק"ל שילמה לו מאה לא"י לחודש, נוסף על הטבות חומריות מפליגות.
עם פרוץ מלחמת העצמאות הופקד הוכמן על שמירת ביטחונו האישי של קאסם מפני מתנקשים ערבים משום שנחשב על ידי הלאומנים הערביים כבוגד. ביוני 1948 פונה קאסם לפנסיון סגור בכפר שמריהו, וכעבור זמן קצר הועבר לבית ברחוב יהודה הימית ביפו. בחסות קציני הממשל הצבאי הסתובב בחופשיות ביפו, בתל אביב ואף יצא לסיורים בארץ. בסיורים הללו נחשד כי קאסם אסף מידע והעבירו לידי הכוחות הערביים במטרה לטהר את שמו. בשל החשד בבגידה נעצר קאסם במתחם הסגור של ערביי יפו בשכונת עג'מי.
ב-16 בנובמבר 1948 נמצאה גופתו נקובת הכדורים בנחל כלח שביערות הכרמל, בצד הכביש לבית אורן.
דוד בן-גוריון מינה ועדת חקירה בראשותו של יעקב שמשון שפירא, שגילתה כי איסר בארי, ראש הש"י בימי קום המדינה וראש מחלקת המודיעין הראשון בצה"ל בדרגת סגן-אלוף, נתן הוראה לקצין המודיעין דוד קרון לחסל את קאסם, והלה חוסל עוד באותו יום. בארי טען להגנתו כי הורה על חיסולו של קאסם משום שהיה חשש רב כי יברח מישראל לאחת ממדינות ערב וימסור מידע ביטחוני לאויב עבור תשלום, והוא, כראש הש"י היה מחויב למנוע זאת. כמו כן, לא היה חוק שאוסר הריגה מסוג זה, וכי עונשי מוות היו מקובלים בקהיליית המודיעין באותה תקופה. בארי הורשע בחריגה מסמכות ונגזרה עליו פרישה מתפקידו ללא הורדה בדרגה.
לאחר שנמצאה גופת עלי קאסם נחסמה דירתו שביפו. המשפחה שהתגוררה בוואדי פאליק גורשה חזרה לטייבה והשטח נמסר לאנשי יד מרדכי לצורך עיבוד הקרקע, בסיום המלחמה, כשחזרו אנשי יד מרדכי לקיבוצם יושבו בחווה חברי הגרעין הלטינו אמריקאי הראשון, הם חלוצי געש ושהו בו מ-1949 ועד לפינוי המחנה בשנת 1952.
משפחתו מתגוררת עדיין בטייבה.
הערות שוליים

↑  י - ד, בתחומי השרון הצפוני, דבר, 15 בפברואר 1935
↑  משפט הרצח של שטאל וזוהר, דבר, 9 ביוני 1932
↑  רצח בשרון, דואר היום, 21 באוגוסט 1934
↑  נרצח עשיר ערבי בנסיבות מסתוריות, על המשמר, 26 בנובמבר 1948
↑  ביום ה' - העלייה על הקרקע של קיבוץ "געש", על המשמר, 3 ביולי 1951
↑  https://igalsarna.wordpress.com/2015/08/09/הפטריוט-האחרון-עבד-אל-קאדר/
עץ Splay

במדעי המחשב, עץ Splay הוא מבנה נתונים של עץ חיפוש בינארי לא בהכרח מאוזן בעל התכונה המאפשרת גישה חוזרת מהירה לאיברים אליהם בוצעה גישה לאחרונה. הוא מאפשר פעולות בסיסיות כגון הכנסה, חיפוש והסרה של איברים בסיבוכיות זמן של  \ O(\log n) (בניתוח לשיעורין). עבור פעולות לא אקראיות רבות, עץ Splay מתגלה כיעיל יותר מעצי חיפוש אחרים, אפילו כאשר תבנית רצף הפעולות המסוימת אינה ידועה מראש. עץ ה-Splay הומצא על ידי דניאל סליטור ורוברט טרג'אן ב-1985.
בעץ Splay, לכל הפעולות הרגילות שניתן לבצע על עץ חיפוש בינארי מתווספת פעולה בסיסית נוספת הנקראת splaying. ביצוע splaying לעץ עבור איבר מסוים פירושו ארגון מחדש של העץ כך שהאיבר ימצא בשורשו של העץ. דרך אחת לבצע זאת היא ראשית על ידי ביצוע של חיפוש בינארי רגיל של האיבר בעץ ולאחר מכן להשתמש בפעולות סיבוב בעץ, בדומה לפעולות הסיבוב המבוצעות בעץ AVL, כדי להביא את האיבר אל שורש העץ. לחלופין, אלגוריתם top- down יכול לשלב את פעולת החיפוש ופעולת הסידור לכדי שלב ביצוע אחד.
| מבני נתונים |
| --- | --- | --- |
| מבנים מופשטים | רשימה • מחסנית • קבוצה • מולטי קבוצה • תור • דו-תור • תור עדיפויות • מילון • מחרוזת • איחוד קבוצות זרות |  |
| מימושים ליניאריים | מערך • מערך משונן • טבלת גיבוב • רשימה מקושרת • רשימת דילוגים • חוצץ |  |
| גרפים ועצים | ערימה  (בינארית • בינומית • פיבונאצ'י) • עץ חיפוש  (עץ אדום שחור • עץ 2-3 • עץ 2-3-4) • עץ סיפות • עץ B • עץ +B • עץ AVL • עץ Splay • עץ BSP • עץ kd • עץ R‏ • Trie • X-fast trie • טריי y מהיר• עץ WAVL |  |
| הסתברותיים | מסנן בלום |  |
פונקציה פשוטה

בתורת המידה, פונקציה פשוטה היא פונקציה המקבלת רק מספר סופי של ערכים שונים על תתי קבוצות (בדרך כלל  מדידות).
הגדרה ותכונות

פונקציה פשוטה מעל מרחב מידה  (X,S,\mu ) היא צירוף ליניארי סופי של פונקציות מציינות. כלומר צורתה היא  \ s(x)=\sum _{k=1}^{n}a_{k}{\mathbf {1} }_{A_{k}}(x),  כאשר  \ a_{k} הם סקלרים (לרוב ממשיים), ו-  \ A_{k} הן תתי קבוצות, לרוב קבוצות מדידות (כלומר  A_{k}\in S)- שכן הפונקציה  s מדידה אם ורק אם כל הקבוצות מדידות.
בגלל המבנה המיוחד של הפונקציות הפשוטות, התכונות שלהן נובעות באופן ישיר מהנחות מתאימות על הקבוצות במרחב המידה. באופן כזה אפשר ללמוד גם פונקציות כלליות יותר, שאותן אפשר לעיתים קרובות לקרב על ידי פונקציות פשוטות.
למעשה, כל פונקציה מדידה מורחבת, היא גבול במידה שווה של פונקציות פשוטות. כל פונקציה מדידה, אי שלילית וחסומה, היא גבול של סדרה עולה של פונקציות פשוטות, אי שליליות. כלומר, הפונקציות הפשוטות צפופות במרחב הפונקציות המדידות.
אינטגרציה

פונקציות פשוטות הן הבסיס להגדרת האינטגרל בתורת המידה.
בהינתן מרחב מידה  (X,S,\mu ) ופונקציה פשוטה  \ s(x)=\sum _{k=1}^{n}a_{k}{\mathbf {1} }_{A_{k}}(x) מדידה, האינטגרל שלה מוגדר כסכום הערכים כפול המידה, כלומר  \int {sd\mu }=\sum _{k=1}^{n}a_{k}\mu (A_{k}).
במקרה שמרשים לפונקציה לקבל ערכים אינסופיים, מסכימים שכאשר המידה אפס (גם אם הערך אינסוף), הערך הוא עדיין 0 (כמו שאינטגרל של פונקציית האפס על כל הישר הוא 0).
לאינטגרל של פונקציה פשוטה מספר תכונות אלמנטריות, כמו אדיטיביות, הוצאת בסקלר (כלומר הוא מהווה פונקציונל); הוא גם מונוטוני.
לפונקציה חיובית מדידה כללית, מגדירים  \int {fd\mu }=sup\{\int {sd\mu }:s\leq f\}, כאשר הסופרימום רץ על כל הפונקציות הפשוטות.
מההגדרה נובע שמספיק להוכיח טענות רבות על פונקציות פשוטות, ואז ניתן להסיק אותן גם על פונקציות כלליות. ראו למשל משפט ההתכנסות המונוטונית.
ראו גם

מידה (מתמטיקה)
פיורנצה קוסוטו

| --- | --- |

פיורנצה קוסוטו באאידה, אפריל 1963
 לידה:  22 באפריל 1935 (בת 89) קרשנטינו, פיימונטה, איטליה
 מוקד פעילות:  איטליה 
 תקופת הפעילות:  מ-1957 
 עיסוק:  זמרת אופרה
 סוגה:  אופרה 
 סוג קול:  מצו סופרן
 שפה מועדפת:  איטלקית
 פרסים והוקרה:  אביר הצלב הגדול של מסדר ההצטיינות של הרפובליקה האיטלקית 
 פרופיל ב-IMDb
 
פיורנצה קוסוטו (באיטלקית: Fiorenza Cossotto) היא זמרת מצו סופרן איטלקייה. אבירת הצלב הגדול OMRI.
ביוגרפיה

נולדה ב-22 באפריל 1935 בקרשנטינו, בפיימונטה, ליד טורינו.
סיימה את לימודיה בקונסרבטוריון ג'וזפה ורדי בטורינו. זכתה בתחרות של תיאטרו לה סקאלה, שם התקיימה הופעת הבכורה שלה, ב-22 בדצמבר 1956 במלאך האש. לאחר הזכייה בצעה סדרה ארוכה של תפקידי משנה מתילד "הדיאלוגים של הכרמליטיות", סוזוקי "מאדאם באטרפליי", סיבל "פאוסט", פננה "נאבוקו", פרציוסילה" כוחו של גורל", מדלנה "ריגולטו", מדלון "אנדריאה שנייה", במשך כשלוש שנים. בנוסף, בצעה גם תפקידים נוספים כמו קרובינו בנישואי פיגארו ג'ובאנה סימור באנה בולנה" בפסטיבל וקספורד ב-1958, שזיכה אותה בשבחים רבים מהמבקרים האנגלים.
התכונות שבאו לידי ביטוי בהופעה ההיא פתחו לה בהחלט את הדלתות לקריירה מזהירה. ב-1959 היא בצעה הופעת הבכורה שלה בקובנט גארדן בלונדון בתור נריס ב"מדיאה", לצד מריה קאלאס. ב-1960 היא נקראה להחליף ג'ולייטה סימיונטו ב"אאידה" בארנה של ורונה. החלה בהרחבה הדרגתית של הרפרטואר: "לה ג'וקונדה" ברצלונה 1960, "לה פבוריטה" RAI 1960, "אדריאנה לקוברר", רומא 1962, "דון קרלו" לוזאן 1962, "הטרובדור" ברצלונה 1962, "אבירות כפרית", ונציה 1963, "וכרמן".
בשנת 1961, החלפתה של ג'ולייטה סימיונטו פתחה לה את דלתות לה סקאלה כגיבורה, שם היא זכתה להערכה משמעותית ב"לה פבוריטה", והחלה להופיע באופן קבוע במשך שלושים שנה במילאנו. היא חנכה את עונת 1962 עם הטרובדור. ב־1964 היא ערכה את הופעת הבכורה שלה באופרה הלירית של שיקגו בלה פבוריטה ובשנת 1968 במטרופוליטן בניו יורק בתור אמנריס באאידה. היא שרה במטרופוליטן במשך עשרים שנה בתפקידים ראשיים.
אף על פי שהופיעה בתפקידים המפורסמים ביותר ברפרטואר של המאה התשע-עשרה, קוסוטו לא הזניחה, במיוחד בתחילת הקריירה שלה, את הרפרטואר של המאה ה-18 ותחילת המאה ה-19 (הנישואים הסודיים, סרסה, לוסיו סילה, אבן הבוחן, פרצה קוראת לגנב, הכומר מאוהב, Varrone e Perrica", בני קפולט ובני מונטגיו והעכשווי, כולל הביצועים הראשונים של La donna è mobile מאת ג'אן פרנצ'סקו מאליפיירו (סקלה הקטנה 1957), בית הספר לנשואות של Virgilio Mortari מילנו.
The Treasure Island מאת Vieri Tosatti בולוניה,1958) ותחייתו של Il cordovano מאת Goffredo Petrassi ומאברה מאת איגור סטרווינסקי מילנו 1960.
קולה אפשר לה להגיע לצלילים הגבוהים בטבעיות מרבית (משמעותית, בהקשר זה, האבולי של דון קרלו והאורבנו של ההוגנוטים) ולהצטיין גם בז'אנר הקולוראטורה (סינדרלה) מדי פעם, גם אם רק בתקליט, היא לקחה על עצמה כמה קטעי סופרן, כמו ליידי מקבת של ורדי ו-Marchesa del Poggio in Un giorno di Regno. היא גם הקליטה רסיטל המוקדש לאריות הסופרן של ג'וזפה ורדי.
היא המשיכה בקריירה שלה עד 2005, אז הופיעה באחות אנג'ליקה בבלגיה. הייתה נשואה לבס איבו וינקו.
ביוגרפיה > אותות כבוד

אבירת הצלב הגדול של מסדר הרפובליקה של איטליה (OMRI) 2 ביוני 2014.
Cavaliere di gran croce dell'Ordine al merito della Repubblica italiana
— 2 giugno 2014
קצינה במסדר הכבוד של מסדר הרפובליקה האיטלקית (OMRI) 2 ביוני 1992.
Grande ufficiale dell'Ordine al merito della Repubblica italiana
— 2 giugno 1992
https://www.quirinale.it/onorificenze/insigniti/199375
רפרטואר

| תפקיד | אופרה | מלחין |
| --- | --- | --- |
| רומיאו מונטגיו | בני קפולט ובני מונטגיו | בליני |
| תרזה | לה סונמבולה | בליני |
| אדלג'יזה | נורמה | בליני |
| אסקניו | הטרויאנים | ברליוז |
| כרמן | כרמן | ביזה |
| פנטליס | מפיסטופלס | בויטו |
| נריס | מדיאה | כרוביני |
| הנסיכה מבויון | אדריאנה לקוברר | צ'ילאה |
| פידלמה | נישואין בסתר | צ'ימרוזה |
| לאונורה | ערמומיות נשית | צ'ימרוזה |
| ג'יין סימור | אן בולין | דוניצטי |
| לאונורה די גוזמן | לה פבוריטה | דוניצטי |
| המרקיזה מברקנפלד | בת הגדוד | דוניצטי |
| ברסי | אנדריאה שנייה | ג'ורדאנו |
| וניה | חיים לצאר | גלינקה |
| אורפאו | אורפאו ואאורידיקה | גלוק |
| דיאנה | איפיגניה בטאוריס | גלוק |
| סיבל | פאוסט | גונו |
| אטלנטה | סרסה | הנדל |
| הנזל | הנזל וגרטל | הומפרדינק |
| נינה | La donna e mobile | מאלפיירו |
| סנטוצה | אבירות כפרית | מסקאניי |
| שרלוט | ורתר | מאסנה |
| אורבנו | ההוגנוטים | מאיירבר |
| מרינטה | בית הספר לנשואות | מורטרי |
| צ'צ'יליו | לוצ'יוס סילה | מוצרט |
| קרובינו | נישואי פיגארו | מוצרט |
| פיודור | בוריס גודונוב | מוסורגסקי |
| מרפה | חובנשינה | מוסורגסקי |
| לוקרציה | הכומר מאוהב | פרגולזי |
| הורטיגוזה | הקורדובני | פטראסי |
| לאורה אדורנו | לה ג'וקונדה | פונקיאלי |
| האחות מטילד | הדיאלוגים של הכרמליתיות | פולנק |
| האחות הרביעית | מלאך האש | פרוקופייב |
| מוזיקאי | מנון לסקו | פוצ'יני |
| סוזוקי | מאדם בטרפליי | פוצ'יני |
| הדודה הנסיכה | האחות אנג'ליקה | פוצ'יני |
| ארנסטינה | פרצה קוראת לגנב | רוסיני |
| קלריס | אבן הבוחן | רוסיני |
| טנקרדי | טנקרדי | רוסיני |
| רוזינה | הספר מסביליה | רוסיני |
| דלילה | שמשון ודלילה | סן סאנס |
| סטטירה | אולימפיה | ספונטיני |
| האם | מברה | סטרווינסקי |
| ג'ים | אי האוצר | טוסאטי |
| המרקיזה מפוג'יו | מלך לשעה | ורדי |
| פננה | נאבוקו | ורדי |
| ליידי מקבת | מקבת | ורדי |
| מדלנה | ריגולטו | ורדי |
| אזוצ'נה | הטרובדור | ורדי |
| אולריקה | נשף המסכות | ורדי |
| פרציוסילה | כוחו של גורל | ורדי |
| אבולי | דון קרלו | ורדי |
| אמנריס | אאידה | ורדי |
| גב' קוויקלי | פלסטאף | ורדי |
| המפקד | האבירים מאקבו | זנדונאי |
רפרטואר > דיסקוגרפיה

| שנה | אופרה תפקיד | מנצח ליהוק | תווית |
| --- | --- | --- | --- |
| 1957 | לה סונמבולה תרזה | אנטוניו ווטו מריה קאלאס, ניקולא מונטי, ניקולא זכריה | EMI Classics |
| 1957 | אנדריאה שנייה ברסי | ג'אנאנדראה גאבאצני מריו דל מונקו, רנטה טבלדי, אטורה בסטיאניני | Decca |
| 1958 | מאדאם בטרפליי סוזוקי | טוליו סראפין רנטה טבלדי, קרלו ברגונצי, אנצו סורדלו | Decca Records |
| 1959 | לה ג'וקונדה לאורה | אנטונינו ווטו מריה קאלאס, פייר מירנדה פרארו, פיירו קפוצ'ילי | EMI Classics |
| 1959 | נישואי פיגארו קרובינו | קרלו מריה ג'וליני ג'וזפה טדי, אנה מופו, אליזבט שוורצקופף | EMI Classics |
| 1959 | הרקוויאם של ורדי מצו סופרן | טוליו סראפין בוריס כריסטוף, אאוג'ניו פרננדי | Testament Records |
| 1960 | ריגולטו מדלנה | ג'אנאנדראה גאבאצני אטורה בסטיאניני, רנאטה סקוטו, אלפרדו קראוס | Ricordi |
| 1961 | דון קרלו אבולי | גבריאל סנטיני פלביאנו לאבו, אטורה בסטיאניני, אנטונאה סטלה, בוריס כריסטוף | דויטשה גרמופון |
| 1963 | הטרובדור אזוצ'נה | טוליו סראפין קרלו ברגונצי, אנטונייטה סטלה, אטורה בסטיאניני | דויטשה גרמופון |
| 1964 | ריגולטו מדלנה | רפאל קובליק דיטריך פישר-דיסקאו, רנאטה סקוטו, אלפרדו קראוס | דויטשה גרמופון |
| 1965 | אבירות כפרית סנטוצה | הרברט פון קאראיאן קרלו ברגונצי, אדריאנה מרטינו | דויטשה גרמופון |
| 1967 | מדאה נריס | למברטו גארדלי גווינת' ג'ונס, ברונו פרבדי, ג'וסטינו דיאז | דקה רקורדס |
| 1967 | הרקוויאם של ורדי מצו סופרן | הרברט פון קאראיאן לאונטין פרייס, לוצ'יאנו פאברוטי | דויטשה גרמופון (audio and video) |
| 1968 | אבירות כפרית סנטוצה | הרברט פון קאראיאן גיאנפרנקו צ'קלה, ג'אנג'קומו גואלפי | דויטשה גרמופון (Film) |
| 1968 | נורמה אדלגיזה | סילביו וארויסו אלנה סוליוטיס, מריו דל מונקו | דקה רקורדס |
| 1969 | הטרובדור אזוצ'נה | זובין מהטה פלאסידו דומינגו, לאונטין פרייס, שריל מילנס | RCA |
| 1970 | הרקוויאם של ורדי מצו סופרן | סר ג'ון ברבירולי מונסראט קאבאייה, ג'ון ויקרס | EMI Classics |
| 1972 | נורמה אדלגיזה | קרלו פליצ'ה צ'ילריו מונסראט קאבאייה, פלאסידו דומינגו, רוג'רו ריימונדי | RCA Records |
| 1973 | האחות אנג'ליקה הדודה הנסיכה | ברונו ברטולטי מריה גרציה אלגרי, קטיה ריצ'יארלי | RCA רקורדס |
| 1974 | מלך לשעה המרקיזה דל פוג'ו | למברטו גארדלי אינגוור ויקסל, ג'סי נורמן, חוסה קאררס | פיליפס רקורדס |
| 1974 | אאידה אמנריס | ריקרדו מוטי מונסראט קאבאייה, פלאסידו דומינגו, פיירו קפוצ'ילי | EMI Classics |
| 1974 | לה פבוריטה לאונורה | ריצ'רד בונינג גבריאל בקייה, לוצ'יאנו פאברוטי, ניקולאי גיארוב | דקה רקורדס |
| 1975 | נשף המסכות אולריקה | ריקרדו מוטי פלאסידו דומינגו, מרטינה ארויו, פיירו קפוצ'ילי | EMI Classics |
| 1976 | מקבת ליידי מקבת' | ריקרדו מוטי שריל מילנס, חוסה קאררס, רוג'רו ריימונדי | EMI Classics |
| 1976 | כוחו של גורל פרציוסילה | ג'יימס לוויין פלאסידו דומינגו, לאונטין פרייס, שריל מילנס | RCA רקורדס |
| 1978 | טנקרדי טנקרדי | גבריאל פרו ללה קוברלי, ניקולא גיוסלב | Warner Fonit |
| 1978 | אריות של ורדי | נלו סנטי איבו וינקו | Warner Fonit |
הערות שוליים

↑  Cossotto Sig.ra Fiorenza
| --- | --- |
בקרת זהויות :  NLI: 987007443940805171  PLWABN: 9810648482805606  BIBSYS: 35742  BNE: XX844844  BnF: cb138927696 (data)  CiNii: DA04073491  GND: 134351304  ICCU: RAVV252762  ISNI: 0000 0001 1506 9615  LCCN: n81112094  LNB: 000095046  MusicBrainz: 0a4cc348-f546-4d0e-a2e9-7ec6edcc7833  NKC: pna2005311827  NSK: 000045232  NTA: 072894571  RERO: 02-A003137810  SNAC: w65x35mz  SUDOC: 157334368  Trove: 1038130  VIAF: 3688705   WorldCat (עם VIAF): 3688705
פיאנה פול

| --- | --- |

 מדינה:  אירלנד 
 מייסד:  איימון דה ואלירה 
 מנהיגים:  מיהאל מרטין
 תקופת הפעילות:  1926–הווה (כ־98 שנים)
 אידאולוגיות:  שמרנות, פופוליזם
 מטה:  דבלין, אירלנד
 מיקום במפה הפוליטית:  מרכז-ימין
 ארגונים בינלאומיים:  האינטרנציונל הליברלי
 www.fiannafail.ie
 
פיאנה פוֹל (באירית: Fianna Fáil) היא מפלגה הפעילה באירלנד. פירוש שמה בשפה הגאלית - "חיילי הגורל". המפלגה מכונה אף "המפלגה הרפובליקנית האירית". זו המפלגה הגדולה ביותר באירלנד. במהלך המאה ה-20 הפכה המפלגה ממפלגה רדיקלית, בעלת נטייה שמאלית, למפלגת "הממסד" השולטת בפוליטיקה האירית.
ייסוד המפלגה

פיאנה פול נוסדה ב-23 במרץ 1926 ואימצה את שמה ב-2 באפריל בשנה זו, השם לקוח מהשורה הראשונה בפזמון של המנון אירלנד. היא נוסדה על ידי איימון דה ואלירה, אשר שימש בעבר כנשיא הדאל אירן הוא בית המחוקקים האירי העצמאי, בתקופה שקדמה להקמת מדינת אירלנד החופשית. דה ואלירה פרש מתפקידיו עקב אי הסכמתו לחוזה האנגלו-אירי אשר הקים את מדינת אירלנד החופשית וחילק את האי לצפון ודרום. הוא הנהיג את מפלגת שין פיין במאבק בתומכי ההסכם, אשר הידרדר למלחמת אזרחים בשנים 1922–1923. בשנת 1923 הורה דה ואלירה לאנשיו להניח את נשקם, ובכך שם קץ למלחמה. הוא פרש מהנהגת שין פיין בשנת 1926, במחאה על הקו הקיצוני שהובילה המפלגה, אשר סירבה להכיר במדינת אירלנד החופשית, שהייתה אז דומיניון בריטי, ודרשה רפובליקה על מלוא שטח האי. גם המפלגה החדשה שהקים דה ואלירה, פיאנה פול, התנגדה לחוזה האנגלו־אירי, אך אימצה גישה פרגמטית לפיה יש לשאוף להקמת רפובליקה על הבסיס החוקי הקיים, במקום להרוס את כל מה שהוקם בין השנים 1922 - 1926.
בתחילה סירבו אנשי המפלגה החדשה להצטרף לדאיל של המדינה החופשית במחאה על נוסח שבועת הנאמנות למלך האנגלי שכל חברי הדאיל חויבו להישבע. השבועה, אשר הייתה כלולה בנוסח החוזה האנגלו־אירי משנת 1921 נוסחה על ידי מייקל קולינס, באופן שניתן לפרשה כשבועת נאמנות למלך במסגרת תפקידיו הנוגעים לאירלנד בלבד, אך מייקל קולינס נרצח במלחמת האזרחים, ולא ניתן היה להסביר את כוונתו באופן משכנע. בתחילה הביאה המפלגה את העניין לבית המשפט, אך לאחר רציחתו של שר המשפטים מטעם מפלגת השלטון קום-אן נה גאיל (Cumann na nGaedhael), קווין או'היגינס, על רקע הסכסוך בנוגע לשבועה, החליטה הממשלה להגיש הצעת חוק שתחייב את כל המתמודדים בבחירות להתחייב מראש כי יישבעו את השבועה למלך אם ייבחרו, ואם יסרבו להתחייב, תיפסל מועמדותם. צעד זה הביא את דה ואלירה להכריז כי השבועה היא "נוסחה ריקה" ולהורות לחברי המפלגה להתחייב ולקחת על עצמם את השבועה.
מנהיגה הראשון של המפלגה היה אמון דה ואלירה, ולאחריו הנהיגו אותה שון למאס, שון ט. אוקילה, פ.ג. ראטלדג' ואחרים. בתחילת פעילותה פנתה המפלגה למעמד הפועלים, ולמתנגדים להסכם האנגלו־אירי.